Beka panel mounting indicator series BA308E | Hitma Instrumentatie
Mounting Panel 144 x 72 mm
Housing IP66 front
Datasheet Beka BA308E.pdf Kutollo 22 | Beibele Inthaneteng | Phetolelo ya Lefase le Lefsa
22 A mpontšha noka ya meetse a bophelo+ e sekilego bjalo ka legakabje, e elago e etšwa sedulong sa bogoši sa Modimo le sa Kwana+
2 e fologa bogareng bja tsela e kgolo ya motse. Ka mošono wa noka le ka mošola wa yona go be go na le dihlare+ tša bophelo tše di enywago dienywa ka makga a lesomepedi ngwaga le ngwaga, tše di enywago dienywa tša tšona ka kgwedi e nngwe le e nngwe.+ Le gona matlakala a dihlare tšeo e be e le a go alafa ditšhaba.+
3 Le ka mohla go ka se sa ba le madimabe+ le ge e le afe. Eupša sedulo sa bogoši sa Modimo+ le sa Kwana+ di tla ba motseng gomme bahlanka ba gagwe ba tla mo direla tirelo e kgethwa;+
4 ba tla bona sefahlego+ sa gagwe gomme leina la gagwe le tla ba diphatleng tša bona.+
5 Le gona go ka se sa hlwa go eba le bošego+ gomme ga ba sa nyaka seetša sa lebone e bile ga ba na seetša sa letšatši, gobane Jehofa Modimo o tla ba hlabišetša seetša,+ bona ba tla buša e le dikgoši go iša mehleng ya neng le neng.+
6 A re go nna: “Mantšu a a botega e bile ke a therešo;+ ee, Jehofa, yena Modimo yo a buduletšego+ baporofeta+ o romile morongwa wa gagwe go tlo bontšha bahlanka ba gagwe dilo tše di swanetšego go direga kgauswinyane.+
7 Tsebang gore ke tla ka go akgofa.+ Go thaba mang le mang yo a bolokago mantšu a boporofeta bja lengwalo le la go phuthwa.”+
8 Ee, nna Johane ke nna yo a bego a ekwa le go bona dilo tše. Ge ke di kwele e bile ke di bone, ka wela fase gore ke rapele+ dinaong tša morongwa yoo a bego a mpontšha dilo tše.
9 Eupša a re go nna: “O se ke wa dira bjalo! Nna ke feela mohlankagotee le wena le bana beno bao e lego baporofeta+ le bao ba bolokago mantšu a lengwalo le la go phuthwa. Rapela Modimo.”+
10 A ba a re go nna: “Mantšu a boporofeta bja lengwalo le la go phuthwa o se ke wa a boloka e le sephiri,* gobane nako e beilwego e batametše.+
11 Yo a sa lokago a a iše pele a dira go se loke;+ yo a šilafetšego a a iše pele ka ditšhila tša gagwe;+ eupša yo a lokilego+ a a iše pele a dira go loka gomme yo mokgethwa a a iše pele a dira tše kgethwa.+
12 “‘Tsebang gore ke tla ka go akgofa,+ le gona moputso+ wo ke o neago o go nna, gore ke nee yo mongwe le yo mongwe go ya ka modiro wa gagwe.+
13 Ke nna Alfa le Omega,*+ wa pele le wa mafelelo,+ mathomo le mafelelo.
14 Go thaba bao ba hlatswago diaparo tša bona tše telele,+ gore ba be le tshwanelo ya go ya dihlareng tša bophelo+ le gore ba tsene motseng ka dikgoro tša wona.+
15 Ka ntle ke dimpša*+ le bao ba dirišanago le meoya e mebe,+ diotswa,+ babolai, barapedi ba medimo ya diswantšho le yo mongwe le yo mongwe yo a ratago maaka le go a tšwetša pele.’+
16 “‘Nna Jesu, ke romile morongwa wa ka gore a le hlatselele dilo tše e le gore diphuthego di holege. Ke nna modu+ le ngwana+ wa Dafida le naledi e tagago ya meso.’”+
17 Moya+ le monyadiwa+ ba re: “Tlaa!” Mang le mang yo a kwago a a re: “Tlaa!”+ Mang le mang yo a nyorilwego a a tle;+ mang le mang yo a ratago a tle a tšee meetse a bophelo ka ntle le tefo.+
18 “Ke nea bohlatse go yo mongwe le yo mongwe yo a kwago mantšu a boporofeta bja lengwalo le la go phuthwa ke re: Ge e ba motho le ge e le ofe a oketša+ dilo tše, Modimo o tla mo okeletša dikotlo+ tše di ngwadilwego lengwalong le la go phuthwa;
19 ge e ba motho le ge e le ofe a tloša se sengwe mantšung a lengwalo la go phuthwa la boporofeta bjo, Modimo o tla tloša kabelo ya gagwe dihlareng tša bophelo+ le motseng o mokgethwa,+ e lego dilo tšeo go ngwadilwego ka tšona lengwalong le la go phuthwa.
20 “Yo a hlatselago dilo tše o re: ‘Ee; ke tla ka go akgofa.’”+
“Amene! Tlaa, Morena Jesu.”
21 Eka botho bjo bogolo bja Morena Jesu Kriste bo ka ba le bakgethwa.+
^ Phetolelo ya lentšu ka lentšu e re, “a tiiša ka seka.”
^ Bona mongwalo wa ka tlase go Kut 1:8.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D66%26Chapter%3D22%26wtlocale%3DSE%26srcid=share⊂ject=Bala Beibele Inthaneteng